**Zápisnica zo zasadnutia výboru Slovenskej spoločnosti patológov SLS.**

**25.10.2013, v Lúčkach**

**Prítomní:** D.Daniš, P.Bohuš, P.Vereš, B. Rychlý, H. Šidlová, M. Švajdler ml., K. Kajo, P. Szépé

Pozvaný: hlavný odborník z odboru patológia: prof. L. Plank

Dozorná rada: Z- Mikle-Barát

**Neprítomný:** M. Benčat

**Program:**

1. Otvorenie – D. Daniš, prezident SSP SLS
2. Výsledky hospodárenia za uplynulé obdobie
3. Zoznam podujatí na rok 2014
4. SLK versus SLS – SACCME , prideľovanie bodov
5. Výzva MZ na pripomienkovanie Minimálnych štandárd pre špecializačné štúdium
6. DRG systém – vývoj a súčasný stav
7. Odborné usmernenia: genetika a gynekocytológia
8. HER-2 – externá kontrola kvality
9. Rôzne
10. Záver

**Ad 1:** Po kontrole uznášaniaschopnosti zasadnutie výboru otvoril prezident SSP SLS D.Daniš a poďakoval prítomným za účasť na zasadaní.

**Ad 2:** s výsledkami hospodárenia oboznámil prezident spoločnosti D. Daniš podľa dostupných údajov zo SLS. Po zvýšení členského príspevku je účet SSP v plusových hodnotách (1200 Eur). O účte Sekcie klinickej cytológie pri SSP SLS informovala H. Šidlová – po poslednom Cytologickom dni je na účte SKC pri SSP 1100 Eur.

**Ad 3:** zoznam plánovaných odborných podujatí SSP na kalendárny rok 2014 bol odovzdaný SLS v požadovanom termíne a k dnešnému dňu je bez zmeny – informovali D. Daniš, M.Švajdler.

**Ad 4**: na základe predloženého dokumentu – doc. D. Daniš a prof. L. Plank zdôraznili, že zmluva SLS a SACCME s Úniou európskych medicínskych špecialistov a Európskou akreditačnou radou pre CME (UEMSEACCME) je legislatívne jediná, ktorú možno považovať medzinárodne uznávanú na prideľovanie kreditov. Z tohto dôvodu SSP SLS rešpektuje body udeľované SACCME a nie body prideľované SLK.

**Ad 5**: L. Plank informoval k téme Minimálne štandardy v odbore lekár – patológ: v dokumente boli upravené niektoré minimálne počty výkonov na 100 vykonaných pitiev a 100 asistencií pri pitve a povinná doba pobytu na školiacom pracovisku bola upravená na 5 mesiacov (namiesto 10m.) S uvedeným všetci prítomní súhlasili.

V odbore nelekár bol vznesený návrh (L. Plank) „ pro futuro“, vzdelávanie v odbore patológia a súdne lekárstvo oddeliť vzhľadom na divergentné potreby týchto odborov. Všetci prítomní návrh podporili.

**Ad 6:** k témeDRG systém – referovali D. Daniš a L. Plank :

Od r.2014 bude 2 roky zavedený testovací program na vybraných klinikách – patológovia do tohto zatiaľ nie sú zahrnutí - K.Kajo a M. Švajdler vzniesli návrh nebyť napriek tomu pasívni, aktívne vstupovať do procesu a byť nápomocní patológom zainteresovaným v prípravnom procese (ostatní návrh jednomyseľne podporili).

1.1.2016 – je plánovaný štart DRG – systému. 2014 – 2015 : plánovaná tvorba časových máp procesov a cenotvorba (v spolupráci Katalogizačnej komisie a Odbornej spoločnosti). D.Daniš navrhol pri cenotvorbe určiť percentuálny prístup a tiež kopírovať systém krajiny/krajín, v ktorých DRG systém už funguje . SR preberá nemecký systém DRG (L.Plank).

**Ad 7**: k téme Odborné usmernenia:

1. Genetika – L. Plank navrhol cestu dohody so Spoločnosťou genetikov a vykazovaní niektorých výkonov recipročne. V súčasnosti nič formálne nebráni, vykazovať FISH aj pracovisku patológie (kód 029).
2. Gynekocytológia – D. Daniš referoval, že napriek opakovaným snahám SSP a SKC pri SSP prijať Návrh Odborného usmernenia štandardov pre onkocytologické vyšetrenia v gynekológii ..., sa k dokumentu MZ SR oficiálne nevyjadrilo.

**Ad 8:** HER-2 a externá kontrola – ( referoval K. Kajo) : do konca roka dotuje firma Roche, taktiež podporuje pilotnú štúdiu kontroly na ER-PR (SECC). Prof. L. Plank doplnil informácie, že ďalší kalendárny rok bude f. Roche finančne podporovať HER2 . M. Švajdler navrhol kontrolu a prehľad z výpisu registra HER2 pre monitoring vývoja. Taktiež navrhol informovať o kontrolných programoch využívaných inými pracoviskami. P. Bohuš navrhol pozývať na HER2 academy aj odborníkov, ktorí vykonávajú FISH. Uvedené návrhy prítomní podporili.

**Ad 9:** Rôzne:

M. Švajdler ako koeditor Čs. patológie informovala o štruktúre časopisu (hlavná téma +príspevky+doškoľovacia časť). Nasledujúce číslo bude venované uropatológii tematicky korešpondujúce s pripravovaným 3. Seminárom urogenitálnej patológie v Mikulove. Zároveň bolo navrhnuté získavať pre časopis zahraničných renomovaných autorov. Uvedené návrhy všetci podporili.

**Ad 10:** Na záver predseda spoločnosti poďakoval prítomným za účasť.

O záveroch zasadnutia bude informovať na členskej schôdzi prof. L. Plank .

V Lúčkach 25.10.2013

Zapísal: MUDr. H. Šidlová, PhD., člen výboru SSP SLS

Overil: doc. MUDr, D. Daniš, CSc., prezident SSP SLS